Outotec

Vēsture

1940. gadu beigās Outokumpu Oyj zinātnieki un inženieri nodarbojās ar jaunu tehnoloģiju pētījumiem metāla ieguvē, meklējot alternatīvas elektroeneroietilpīgajai vara kausēšanai. 1949. gadā Harjavaltas rūpnīcā atklāja revolucionāru procesu, kuru nosauca par uzliesmojuma kausēšanu (somu: Liekkisulatus). Šajā procesā karstumu ieguva, sadedzinot dzelzi un sēru, kuru satur rūda. Uzliesmojuma kausēšana tika izmantota arī citos Outokumpu metalurģiskajos procesos. 1949. gadā Pori tika izveidots Outokumpu metalurģisko pētījumu centrs.
1970. gados Outokumpu Technology atvēra pārdošanas birojus Kanādā, ASV, Meksikā un Brazīlijā, 1980. gados — Peru un Čīlē. Outokumpu Technology arī iepirka saistīto tehnoloģiju uzņēmumus: Kanādas Aisco Systems Inc. (alumīnija tehnoloģijas), Austrālijas Supaflo Ltd. (sabiezinātāji), Čīles Indepro S.A. (inženierija), ASV Carpco, Inc. un Inprosys, Inc. (fiziskā atdalīšana), Norvēģijas Nordberg Mills (smalcinātāji) un Boliden Contech AB (gāzes pārvietošana un precīzā metāla apstrāde).
2001. gada septembrī no Vācijas uzņēmuma Lurgi AG tika iegādāta metalurģijas nodaļa Lurgi Metallurgie GmbH, kas tika iekļauta Outokumpu Technology. 2001. gadā tika nopirkts Vācijas uzņēmums KHD Aluminium Technology GmbH.
Ap tūkstošgades miju Outokumpu Technology iegādājās divus filtru uzņēmumus: Vācijas Eberhard Hoesch & Söhne GmbH un Nīderlandes Royal Pannevis BV, lai papildinātu tā keramisko filtru produktu līniju. 2004. gadā uzņēmums savu industriālo filtru biznesu (Ceramec, Hoesch un Pannevis) pārdeva Larox Oyj.
2006. gada oktobrī Outokumpu tehnoloģiju nodaļa Outokumpu Technology Oyj tika pārdota ārējiem investoriem. Pēc tam tā akcijas sāka kotēt Helsinku biržā. 2007. gada februārī uzņēmums iekļauva OMX Helsinki 25 indeksā. Outokumpu daļa Outokumpu Technology Oyj palika 12 %. 2007. gada aprīlī Outokumpu Technology Oyj mainīja nosaukumu uz Outotec Oyj.
2008. gadā tika nopirkts Kanādas kalnrūpniecības un metālapstrādes pakalpojumu uzņēmums Auburn Group.
2009. gadā Outotec un Igaunijas enerģētikas uzņēmums Eesti Energia izveidoja kopuzņēmumu Enefit Outotec Technology, lai attīstītu degslānekļa eļļas ražošanas tehnoloģijas; Outotec jaunajā uzņēmumā ieguva 40 % kapitāldaļu. Kopuzņēmums tika veidots uz Outotec pētnieciskās laboratorijas Frankfurtē bāzes.
2009. gada decembrī Outotec iegādājās Ausmelt Ltd. 19,9 % akciju.
2010. gadā Outotec iegādājās 98 % Larox akciju; vēlāk visu uzņēmumu pilnībā. 2010. gadā tika nopirkti uzņēmumi: Millteam (smalcinātāji), Edmeston (īpašas tērauda konstrukcijas skābām vidēm).
2011. gadā iegādāti uzņēmumi: Kiln Services Austrralia, Energy Products of Idaho, ASH DEC (fosfora pārstrādes bizness), Verical Pressure Filter technology.
2012. gadā iegādāti uzņēmumi: Backfill Specialists (šahtu atpakaļaizpildīšanas risinājumi), TMA Group (pakalpojumi), Demil Manutenção (pakalpojumi), Numcore (3D attēlošana).
2013. gadā nopirkts Austrālijas uzņēmums Scanalyse (mērīšanas programmatūra).
2014. gadā iegādāti uzņēmumi: Republic Alternative technologies (ASV), KALOGEO Anlagenbau (Austrija).
2015. gadā nopirkti uzņēmumi: Kempe Engeneering, Kovit Engeneering (rūdas atkritumu apstrādes risinājumi, Kanāda), Biomin Dienvidāfrikas BIOX biooksidācijas tehnoloģija, Sinter Plant Services.
2017. gada 1. aprīlī tika izveidota pakalpojumu biznesa nodaļa.
2019. gada 4. jūlijā tika paziņots, ka Outotec apvienosies ar Somijas uzņēmuma Metso Minerals nodaļu; apvienotā uzņēmuma nosaukums būs Metso Outotec. Darījumu plānots pabeigt 2020. gada otrajā ceturksnī.